A N U N Ţ

Direcţia de Asistenţă Socială şi Medicală organizează concurs de recrutare în condițiile prevăzute de art. 
 art. IV alin. (1^1) din OUG nr. 34/2023, cu modificările și completările ulterioare, pentru ocuparea 
unui post vacant de educator, la Centrul de zi „Țara Minunilor”
1. Denumirea postului vacant și a compartimentului de muncă:

· Un post de educator la Centrul de zi „Țara Minunilor”
1.2. Durata normală a timpului de muncă este de 8 ore/zi, 40 de ore/săptămână;
       2. Concursul se desfășoară în conformitate cu Hotărârea de Guvern nr. 1.336 din 28 octombrie 2022 pentru
aprobarea Regulamentului-cadru privind organizarea şi dezvoltarea carierei personalului contractual din sectorul
bugetar plătit din fonduri publice, cu modificările și completările ulterioare.
3. Condițiile generale și specifice prevăzute în fişa postului:

3.1 Condiţii specifice prevăzute în fişa postului, aferente funcţiei contractuale de execuție de educator:
            - Studii: studii universitare de licență absolvite cu diplomă de licență sau echivalentă în domeniul științelor sociale

	Domeniul fundamental


	Ramura de știință
	Domeniul de licență

	Științe sociale


	Psihologie și științe comportamentale
	Științe ale educației


Vechime necesară în specialitatea studiilor: minimum 3 ani 
4. Condiţii necesare ocupării posturilor contractuale vacante:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene și domiciliul în România;
b) cunoaşte limba română, scris şi vorbit;
c) are capacitate de muncă și capacitate deplină de exercițiu;
d) are o stare de sănătate corespunzătoare postului pentru care candidează, atestată pe baza adeverinţei medicale
eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
 f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii,
contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni
săvârşite cu intenţie care ar face o persoană candidată la post incompatibilă cu exercitarea funcţiei contractuale pentru
care candidează, cu excepţia situaţiei în care a intervenit reabilitarea;
 g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a
exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de
aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu s-au comis infracţiuni prevăzute la art. 1 alin. (2) din Legea nr. 118/2019: trafic de persoane, trafic de minori,
proxenetism, exploatare a cerşetoriei, de folosire a unui minor în scop de cerşetorie,de folosire a serviciilor unei
persoane exploatate, de folosire a prostituţiei infantile, viol, agresiune sexuală, act sexual cu un minor, corupere sexuală a minorilor, racolare a minorilor în scopuri sexuale, hărţuire sexuală, folosire abuzivă a funcţiei în scop sexual,
pornografie infantilă, ultraj contra bunelor moravuri sau incest;
 i) contractul să nu conţină clauze de confidenţialitate sau, după caz, clauze de neconcurenţă.

5.  Probele stabilite pentru concurs: selecţia dosarelor de înscriere la concurs, probă scrisă şi interviu.

Fiecare probă de concurs are caracter eliminatoriu.

Se pot prezenta la următoarea etapă numai candidațíi declarațí admiși la etapa precedentă.
6. Locul, data şi ora desfăşurării probelor:
Pentru înscrierea la concurs, candidaţii vor depune dosarul de concurs până în data de 09.11.2026 inclusiv, la Serviciul Resurse Umane Salarizare, str. Venus, FN (aleea dintre numerele 20-22), camera 217, mail: resum@dasmclujnapoca.ro, telefon; 0732/550.982.
      Data, ora și locul organizării selecțíei dosarelor de concurs pe baza îndeplinirii condiţiilor de participare 10.11.2026, ora 09.00, la sediul Direcţiei de Asistenţă Socială şi Medicală, str. Venus, FN (aleea dintre numerele 20-22), sala de ședință, etaj 2.
 Data, ora şi locul organizării probei scrise:  17.11.2026, ora 09,00, Municipiul Cluj-Napoca, Str. Venus, FN (aleea dintre numerele 20-22), sala de ședință, etaj 2.

 Data, ora şi locul organizării interviului: 20.11.2026, ora 09,00, Municipiul Cluj-Napoca, Str. Venus, FN (aleea dintre numerele 20-22), sala de ședință, etaj 2.

7. Dosarul de concurs 
7.1  Dosarul de concurs trebuie să conţină în mod obligatoriu următoarele documente:

a) Formular de înscriere la concurs;
b) Actul de identitate sau orice alt document care atestă identitatea, potrivit legii, aflate în termen de valabilitate, în original;

c) Certificatul de căsătorie sau a altui document prin care s-a realizat schimbarea de nume, după caz, în original;
d) Documentele care să ateste nivelul studiilor şi alte acte care atestă efectuarea unor specializări, precum şi documentele care atestă îndeplinirea condiţiilor specifice ale postului solicitate de autoritatea sau instituţia publică;
e) Carnetul de muncă, adeverinţele eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului, în original;

f) Certificat de cazier judiciar sau, după caz, extrasul de pe cazierul judiciar;
g) Adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

h) Certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

i) Curriculum vitae, model comun european;
     7.2. Formularul de înscriere la concurs, model curriculum vitae și modelul orientativ al adeverinţei care să ateste
vechimea în muncă şi/sau în specialitatea studiilor solicitate pentru ocuparea postului sunt disponibile pe site-ul
instituției www.dasmclujnapoca.ro, împreună cu anunțul de concurs sau de la secretariatul comisiei de concurs.

     7.3. Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în
formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de
adaptare rezonabilă, adeverinţa care atestă starea de sănătate trebuie însoţită de certificatul de încadrare într-un
grad de handicap, emis în condiţiile legii.
     7.4.  Certificatul de cazier judiciar sau, după caz, extrasul de pe cazierul judiciar poate fi înlocuit cu o declaraţie pe propria răspundere privind antecedentele penale.

 În acest caz, candidatul declarat admis la selecţia dosarelor şi care nu a solicitat expres la înscrierea la concurs
preluarea informaţiilor privind antecedentele penale direct de la autoritatea sau instituţia publică competentă cu
eliberarea certificatelor de cazier judiciar are obligaţia de a completa dosarul de concurs cu originalul certificatului de
cazier judiciar sau, după caz, a extrasului de pe cazierul, anterior datei de susţinere a probei scrise sau, după caz, a
probei practice.

 În situaţia în care candidatul solicită expres în formularul de înscriere la concurs preluarea informaţiilor direct de
la autoritatea sau instituţia publică competentă cu eliberarea certificatelor de cazier judiciar, extrasul de pe cazierul
judiciar se solicită de către autoritatea sau instituţia publică organizatoare a concursului, potrivit legii.

      7.5. Certificatul de integritate comportamentală poate fi solicitat şi de către autoritatea sau instituţia publică
organizatoare a concursului, cu acordul persoanei verificate, potrivit legii.
      7.6. Dosarele de concurs se verifică și se depun la Serviciul Resurse Umane Salarizare (camera 217, etajul 2, str. Venus, FN, aleea dintre numerele 20-22) sau pot fi transmise de candidaţi prin Poşta Română, serviciul de curierat rapid sau poşta electronică, în termenul prevăzut pentru depunerea dosarelor, conform calendarului de concurs.

      7.7. În situaţia în care candidaţii transmit dosarele de concurs prin Poşta Română, serviciul de curierat rapid sau poşta
electronică, candidaţii primesc codul unic de identificare la o adresă de e-mail comunicată de către aceştia.

Candidații au obligaţia de a se prezenta la Serviciul Resurse Umane Salarizare cu documentele prevăzute la punctul 7.1  lit. b)-e) în original, pentru certificarea acestora, pe tot parcursul desfăşurării concursului, dar nu mai târziu de data şi ora
organizării probei scrise/practice, după caz, sub sancţiunea neemiterii actului administrativ de angajare.
        Documentele prevăzute la literele a), f)-i), se depun în original la dosarul de înscriere la concurs, în termenul
prevăzut pentru depunerea dosarelor, conform calendarului de desfăşurare al concursului.

7.8. Transmiterea documentelor prin poşta electronică se realizează în format pdf cu volum maxim de 1 MB,
documentele fiind acceptate doar în formă lizibilă.
7.9. Nerespectarea prevederilor pct. 7.7. - 7.9., după caz, conduce la respingerea candidatului.

7.10. Prin raportare la nevoile individuale, candidatul cu dizabilităţi poate înainta comisiei de concurs, în termenul
prevăzut pentru depunerea dosarelor, conform calendarului de concurs, propunerea sa privind instrumentele necesare
pentru asigurarea accesibilităţii probelor de concurs.

Candidații declarați respinși pot depune, la Serviciul Resurse Umane Salarizare, etajul 2, camera 217, personal sau la adresa de email resum@dasmclujnapoca.ro, o cerere prin care vor solicita documentele depuse în original la dosarul de concurs. Pentru ridicarea acestora se vor prezenta la Serviciul Resurse Umane Salarizare, etajul 2, camera 217, str. Venus, FN (aleea dintre numerele 20-22).
       Persoana de contact: consilier Moldovan Florina-Ana, secretarul comisiei de concurs, tel. 0732/550.982
8. Bibliografia și tematica de concurs:
        8.1. Bibliografia de concurs, pentru postul vacant de educator:

1. Ordinul M.M.J.S. nr. 27/2019 privind aprobarea standardelor minime de calitate pentru serviciile sociale de zi destinate copiilor; 
2. Legea nr. 272/2004 privind protecţia şi promovarea drepturilor copilului, republicată, cu modificările și completările ulterioare;
3. ORDONANŢĂ DE URGENŢĂ nr. 57/2019 privind Codul administrativ, cu modificările și completările ulterioare;
       8.2. Tematica de concurs, pentru postul vacant de educator:
1. Ordinul M.M.J.S. nr. 27/2019 privind aprobarea standardelor minime de calitate pentru serviciile sociale de zi destinate copiilor:  Anexa 1 – Standarde minime, Standard 2 – Educație, Standard 4 – Recreere și socializare; 
2. Legea nr. 272/2004 privind protecţia şi promovarea drepturilor copilului, republicată, cu modificările și completările ulterioare: CAP. I – Art. 6, CAP. II, Secțiunea 1- Art. 17, Art. 18, Art. 27 și Art. 28, Secțiunea a 4-a - Art. 51, 52 și 53;
3. ORDONANŢĂ DE URGENŢĂ nr. 57/2019 privind Codul administrativ, cu modificările și completările ulterioare:  PARTEA VI, TITLUL III – Personalul contractual din autoritățile și instituțiile publice – CAP. I și CAP. III.
9. Calendarul de desfășurare a concursului:
	27.10-09.11.2026
	- perioada de depunere a dosarele de concurs

	10.11.2026
	( afişare rezultate selecţie dosare

	11.11.2026
	( depunere contestaţie rezultate selecţie dosare

	12.11.2026
	( afişare rezultate contestaţii selecţie dosare

	17.11.2026
	( data desfăşurării probei scrise

	17.11.2026
	( afişare rezultate proba scrisă

	18.11.2026
	( depunere contestaţii proba scrisă

	19.11.2026
	( afişare rezultate contestaţii proba scrisă

	20.11.2026
	( data de desfăşurare a interviului

	20.11.2026
	( afişare rezultate interviu

	23.11.2026
	( depunere contestaţii interviu

	24.11.2026
	( comunicare rezultate contestaţii interviu

	24.11.2024
	( comunicare rezultate finale


Rezultatele, la fiecare probă, vor fi afișate la sediu (Str. Venus, FN, aleea dintre numerele 20-22) și pe pagina de internet www.dasmclujnapoca.ro , secțiunea Concursuri/Anunțuri.
  DIRECTOR  EXECUTIV,                                                                     ȘEF SERVICIU,
EMILIA ELENA BODOCHI                                                         FLAVIA-ORNELA LEHET
Publicat azi 26.10.2026.
Atribuțiile postului de educator:
1. Desfășoară nemijlocit activități de îngrijire și educație cu grupul de copii, supraveghează servirea mesei și intervine în formarea deprinderilor de alimentație;

2. Formează la copii deprinderi igienice și de comportament corespunzător vârstei;

3. Stimulează dezvoltarea psihomotorie a copilului și comportamentul social adecvat;

4. Anunță asistentul medical al centrului, medicul în cazul îmbolnăvirii copiilor;

5. Creează un climat socio-afectiv pozitiv, stimulativ, atât prin preocupările pentru vestimentația copiilor, cât și pentru înfrumusețarea spațiului în care își desfășoară activitatea;

6. Participă la acțiunile desfășurate în aer liber;

7. Elaborează planificările săptămânale ale activităților grupului și respectă planificarea săptămânală a activității grupului de copii;

8. Contribuie la realizarea evaluărilor periodice împreună cu echipa multidisciplinară, consemnarea itemilor îndepliniți de fiecare copil, a obiectivelor care se stabilesc trimestrial (sau când este cazul), la stabilirea modalităților adecvate prin care se urmărește stabilirea acestora (a programului personalizat de intervenție și a planului de servicii pentru fiecare copil și urmărește îndeplinirea obiectivelor acestuia);

9. Întocmește și aplică programul de socializare al copiilor;

10. Organizează și animă activitățile copiilor: culturale, gospodărești, turistice, jocuri, etc.;

11. Răspunde de ținerea evidenței exacte a copiilor din centru;

12. Participă la cursuri de formare și specializare, împărtășește cunoștințele dobândite cu ceilalți colegi;

13. Ajută copilul să dezvolte relații pozitive cu părinții, cu copiii din centru, precum și cu personalul din centru;

14. Abordează relațiile cu copiii sau cu grupul de copii în mod nediscriminator, fără antipatii și favoritisme; trebuie să știe să-și controleze emoțiile în fața copilului; să observe, să recunoască și să încurajeze toate aspectele pozitive ale comportamentului copilului; să nu judece sau să eticheteze copilul; să fie capabil să negocieze și să ofere recompense copilului; să știe cum să formeze la copil simțul responsabilității, de asumare a consecințelor faptelor sale; să transmită copilului prin mesaje verbale și nonverbale că este permanent alături de el; să fie capabil să stabilească limite în relația cu copilul și cum să le facă acceptate de către acesta;

15. Rezolvă alte sarcini trasate de către șefului de centru în limita competențelor profesionale;

16. Îndeplinește și alte atribuții prevăzute de standardele minime obligatorii în domeniul protecției copilului, conform fișei postului;

17. Asigură confidențialitatea datelor cu care lucrează;

18. Colaborează cu celelalte compartimente din cadrul Direcției de Asistență Socială și Medicală, precum și din cadrul Primăriei municipiului;

19. Cunoaște și respectă prevederile Regulamentului de organizare și funcționare a Primăriei municipiului Cluj-Napoca, aprobat prin dispoziția primarului, a Regulamentului de organizare de organizare și funcționare a Direcției de Asistență Socială și Medicală, a Regulamentului de organizare și funcționare a Centrului de Zi ”Țara Minunilor” aprobate prin hotărâre a Consiliului local al municipiului Cluj-Napoca și Manualul de proceduri;

20. Participă în comisiile de concurs/de soluționare a contestațiilor pentru ocuparea posturilor vacante în care este nominalizat prin dispoziția directorului executiv;

21. Participă la implementarea proiectelor cu finanțare nerambursabilă în care este nominalizat prin dispoziție de către directorul executiv al DASM;

22. Respectă regulile de securitate și sănătate în muncă și de P.S.I.

